CELEX: 32011R0516
Language: lt
Date: 2011-05-25 00:00:00
Title: 2011 m. gegužės 25 d. Komisijos įgyvendinimo reglamentas (ES) Nr. 516/2011, kuriuo dėl Bacillus licheniformis DSM 5749 ir Bacillus subtilis DSM 5750 preparato naudojimo pašaruose, kuriuose yra skruzdžių rūgšties, iš dalies keičiamas Reglamentas (EB) Nr. 600/2005  Tekstas svarbus EEE

26.5.2011   
            
            
               LT
            
            
               Europos Sąjungos oficialusis leidinys
            
            
               L 138/43
            
         KOMISIJOS ĮGYVENDINIMO REGLAMENTAS (ES) Nr. 516/2011
   2011 m. gegužės 25 d.
   kuriuo dėl Bacillus licheniformis DSM 5749 ir Bacillus subtilis DSM 5750 preparato naudojimo pašaruose, kuriuose yra skruzdžių rūgšties, iš dalies keičiamas Reglamentas (EB) Nr. 600/2005
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 numatyta galimybė leidimo turėtojui pateikus prašymą ir Europos maisto saugos tarnybai (toliau – Tarnyba) pateikus nuomonę keisti leidimą naudoti priedą.
            
         
               (2)
            
            
               Mikroorganizmų grupei priskiriamą preparatą Bacillus licheniformis DSM 5749 ir Bacillus subtillis DSM 5750 buvo leista naudoti neribotą laiką pagal Tarybos direktyvą 70/524/EEB (2) kaip pašaro priedą kiaulėms paršavedėms – Komisijos reglamentu (EB) Nr. 1453/2004 (3), mėsiniams kalakutams ir veršeliams iki trijų mėnesių – Komisijos reglamentu (EB) Nr. 600/2005 (4), penimoms kiaulėms ir paršeliams – Komisijos reglamentu (EB) Nr. 2148/2004 (5).
            
         
               (3)
            
            
               Komisija gavo prašymą pakeisti preparato Bacillus licheniformis DSM 5749 ir Bacillus subtilis DSM 5750 leidimo suteikimo sąlygas, kad preparatą būtų galima naudoti mėsiniams kalakutams skirtuose pašaruose, kuriuose yra skruzdžių rūgšties. Kartu su prašymu pateikti atitinkami jį pagrindžiantys duomenys. Komisija minėtą prašymą perdavė Tarnybai.
            
         
               (4)
            
            
               2010 m. gruodžio 7 d. Tarnyba padarė išvadą, kad Bacillus licheniformis DSM 5749 ir Bacillus subtilis DSM 5750 preparatas, kaip nurodyta priede, yra suderinamas su skruzdžių rūgštimi mėsiniams kalakutams skirtuose pašaruose (6).
            
         
               (5)
            
            
               Reglamento (EB) Nr. 1831/2003 5 straipsnyje nustatytos sąlygos įvykdytos.
            
         
               (6)
            
            
               Todėl Reglamentas (EB) Nr. 600/2005 turėtų būti atitinkamai iš dalies pakeistas.
            
         
               (7)
            
            
               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 600/2005 III priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja dvidešimtąją dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. gegužės 25 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 268, 2003 10 18, p. 29.
   
      (2)  OL L 270, 1970 12 14, p. 1.
   
      (3)  OL L 269, 2004 8 17, p. 3.
   
      (4)  OL L 99, 2005 4 19, p. 5.
   
      (5)  OL L 370, 2004 12 17, p. 24.
   
      (6)  EMST leidinys, 2011 m.; 9(1):1953.
   
      PRIEDAS
      Reglamento (EB) Nr. 600/2005 III priedo įrašas numeriu E 1700 dėl Bacillus licheniformis DSM 5749 ir Bacillus subtilis DSM 5750, pakeičiamas taip:
      
         
                     EB Nr.
                  
                  
                     Priedas
                  
                  
                     Cheminė formulė, aprašas
                  
                  
                     Gyvūno rūšis arba kategorija
                  
                  
                     Didžiausias amžius
                  
                  
                     Mažiausias kiekis
                  
                  
                     Didžiausias kiekis
                  
                  
                     Kitos nuostatos
                  
                  
                     Leidimo galiojimo terminas
                  
               
                     Kolonijas sudarančio vieneto (KSV)/kg visaverčio pašaro
                  
               
                     
                        Mikroorganizmai
                     
                  
               
                     „E 1700
                  
                  
                     
                        Bacillus licheniformis
                     
                     DSM 5749
                     
                        Bacillus subtilis
                     
                     DSM 5750
                     (Santykiu 1/1)
                  
                  
                     Bacillus licheniformis DSM 5749 ir Bacillus subtilis DSM 5750 mišinys, kuriame yra ne mažiau kaip 3,2 × 109 KSV/g priedo (t. y. ne mažiau kaip 1,6 × 109 kiekvienos bakterijos)
                  
                  
                     Mėsiniai kalakutai
                  
                  
                     —
                  
                  
                     1,28 × 109
                     
                  
                  
                     1,28 × 109
                     
                  
                  
                     Priedo ir premikso naudojimo taisyklėse nurodyti laikymo temperatūrą, laiką ir stabilumą granuliuojant.
                     Galima naudoti kombinuotajame pašare, kurio sudėtyje yra vienas šių kokcidiostatų: diklazurilo, halofuginono, natrio monenzino, robenidino, maduramicino amonio, natrio lazalocido arba konservanto skruzdžių rūgštis.
                  
                  
                     Neribotam laikui
                  
               
                     Veršeliai
                  
                  
                     3 mėn.
                  
                  
                     1,28 × 109
                     
                  
                  
                     1,28 × 109
                     
                  
                  
                     Priedo ir premikso naudojimo instrukcijose nurodyti laikymo temperatūrą, laiką ir stabilumą granuliuojant.
                  
                  
                     Neribotam laikui“